CELEX: 62019CN0390
Language: sk
Date: 2019-05-17 00:00:00
Title: Vec C-390/19 P: Odvolanie podané 17. mája 2019: Talianska republika proti rozsudku Všeobecného súdu (štvrtá komora) z 12. marca 2019 vo veci T-135/15, Taliansko/Komisia

8.7.2019   
            
            
               SK
            
            
               Úradný vestník Európskej únie
            
            
               C 230/24
            
         
      Odvolanie podané 17. mája 2019: Talianska republika proti rozsudku Všeobecného súdu (štvrtá komora) z 12. marca 2019 vo veci T-135/15, Taliansko/Komisia
      (Vec C-390/19 P)
      (2019/C 230/29)
      Jazyk konania: taliančina
      
         Účastníci konania
      
      
         Odvolateľka: Talianska republika (v zastúpení: G. Palmieri, splnomocnená zástupkyňa, C. Colelli, avvocato dello Stato)
      
         Ďalší účastníci konania: Európska komisia, Francúzska republika, Maďarsko
      
         Návrhy odvolateľky
      
      
                  —
               
               
                  zrušiť v časti, ktorá je predmetom tohto odvolania, rozsudok Všeobecného súdu Európskej únie z 12. marca 2019, vec T-135/15, Talianska republika/Komisia, oznámený 13. marca 2019, ktorým bola zamietnutá žaloba Talianskej republiky podaná podľa článku 263 Zmluvy o fungovaní Európskej únie proti vykonávaciemu rozhodnutiu Komisie (EÚ) 2015/103 zo 16. januára 2015, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) [oznámené pod číslom C(2015) 53] (1).
               
            
                  —
               
               
                  uložiť Komisii povinnosť nahradiť trovy konania
               
            
         Odvolacie dôvody a hlavné tvrdenia
      
      
                  1)
               
               
                  PORUŠENIE NARIADENIA Č. 320/2006 A 968/2006. PORUŠENIE ROZSUDKU SÚDNEHO DVORA ZO 14. NOVEMBRA 2013, SPOJENÉ VECI C-187/12 AŽ 189/12, SFIR A I.
                  Vo prvom odvolacom dôvode odvolateľ vytýka Všeobecnému súdu, že v napadnutom rozsudku nesprávne určil okamih, keď sa malo overiť, či sily zachované v cukrovaroch, ktoré boli príjemcom podpory, musia byť považované za „výrobné zariadenia“, a teda, či je oprávnené ich zachovanie v prípade podania žiadostí o pomoc týkajúcich sa úplného ukončenia prevádzkovania zariadení.
               
            
                  2)
               
               
                  DRUHÝ ODVOLACÍ DÔVOD: PORUŠENIE USMERNENÍ KOMISIE UVEDENÝCH V DOKUMENTE Č. VI/5330/97
                  V druhom odvolacom dôvode odvolateľ vytýka Všeobecnému súdu, že napriek tomu, že zastával názor, že v prejednávanej veci sú splnené obe podmienky stanovené v prílohe 2 usmernení na určenie existencie „hraničných prípadov“, ktoré považoval normotvorca Únie za nevyhnutné na účely vylúčenia alebo zníženia finančnej opravy, dospel k záveru, že rozhodnutie Komisie neuplatniť „hraničný prípad“ je oprávnené.
               
            
         (1)  Ú. v. EÚ L 16, 2015, s. 33.